b'\n_START_ARTICLE_\nKauno miesto savivaldyb\xc4\x97s taryba 2011\xe2\x80\x932015 m.\n_START_PARAGRAPH_\nKauno miesto savivaldyb\xc4\x97s taryba\xc2\xa0\xe2\x80\x93 Lietuvos Respublikos Kauno miesto savivaldyb\xc4\x97s atstovaujamoji institucija, i\xc5\xa1rinkta ketveriems metams savivaldybi\xc5\xb3 rinkimuose, vykusiuose 2011\xc2\xa0m. vasario 27 d. 1994\xc2\xa0m. liepos 7 d. Lietuvos Respublikos savivaldybi\xc5\xb3 taryb\xc5\xb3 rinkim\xc5\xb3 \xc4\xafstatymo Nr. I-532 2010\xc2\xa0m. liepos 20 d. redakcijos nustatyta tvarka daugiamandat\xc4\x97je rinkim\xc5\xb3 apygardoje, remiantis visuotine ir lygia rinkim\xc5\xb3 teise, slaptu balsavimu proporcine rinkim\xc5\xb3 sistema, pagal Lietuvos Respublikoje registruot\xc5\xb3 politini\xc5\xb3 partij\xc5\xb3 pateiktus kandidat\xc5\xb3 s\xc4\x85ra\xc5\xa1us bei i\xc5\xa1 i\xc5\xa1sik\xc4\x97lusi\xc5\xb3 kandidat\xc5\xb3, jeigu j\xc5\xb3 i\xc5\xa1sik\xc4\x97lim\xc4\x85 para\xc5\xa1ais par\xc4\x97m\xc4\x97 ne ma\xc5\xbeiau kaip de\xc5\xa1imt procent\xc5\xb3 skai\xc4\x8diuojant vienam savivaldyb\xc4\x97s tarybos nario mandatui, bet ne ma\xc5\xbeiau kaip 100 tos savivaldyb\xc4\x97s rink\xc4\x97j\xc5\xb3.\n_START_SECTION_\nVeikla\n_START_PARAGRAPH_\nPirmasis savivaldyb\xc4\x97s tarybos pos\xc4\x97dis \xc4\xafvyko 2011\xc2\xa0m. baland\xc5\xbeio 14 d. Savivaldyb\xc4\x97s meru 25 balsais i\xc5\xa1rinktas Rimantas Mikaitis. Andrius Kup\xc4\x8dinskas surinko 12, Au\xc5\xa1ra Ru\xc4\x8dien\xc4\x97\xc2\xa0\xe2\x80\x93 4 balsus. Mero pavaduotojais paskirti Povilas Ma\xc4\x8diulis (28 balsai), Stanislovas Bu\xc5\xa1kevi\xc4\x8dius (39 balsai) ir K\xc4\x99stutis Kri\xc5\xa1\xc4\x8di\xc5\xabnas (38 balsai). _NEWLINE_Savivaldyb\xc4\x97s administracijai iki 2011\xc2\xa0m. baland\xc5\xbeio 12 d. vadovavo Edita Gudi\xc5\xa1auskien\xc4\x97 (TSLK), 2011\xc2\xa0m. baland\xc5\xbeio 13-28 d. Zenonas Abramavi\xc4\x8dius (TSLK), nuo 2011\xc2\xa0m. baland\xc5\xbeio 28 d. iki spalio 27 d. Antanas Navakauskas (LSDP), nuo 2011\xc2\xa0m. spalio 27 d. iki lapkri\xc4\x8dio 7 d. Raimundas Miladauskas, nuo 2011\xc2\xa0m. lapkri\xc4\x8dio 7 d. Antanas Nesteckis (LSDP)._NEWLINE_2011\xc2\xa0m. spalio 27 d. miesto meru v\xc4\x97l i\xc5\xa1rinktas Andrius Kup\xc4\x8dinskas (26 balsai, vienintelis kandidatas). _NEWLINE_Nuo 2012\xc2\xa0m. liepos 12 d. administracijos direktoriaus pareigas per\xc4\x97m\xc4\x97 Dainius Ratkelis (nepartinis, TSLK kandidatas). Mero pavaduotojai\xc2\xa0\xe2\x80\x93 Stanislovas Bu\xc5\xa1kevi\xc4\x8dius (JL), Orinta Leiput\xc4\x97 (LSDP), Vytautas Vasilenko (TT).  2012\xc2\xa0m. lapkri\xc4\x8dio m\xc4\x97n. LR Seimo nare tapusi\xc4\x85 Orint\xc4\x85 Leiput\xc4\x99 vicemero poste pakeit\xc4\x97 Vasilijus Popovas (LSDP). 2014\xc2\xa0m. rugs\xc4\x97jo m\xc4\x97n. vietoje atstatydinto Vytauto Vasilenko vicemeru paskirtas Kazimieras Naus\xc4\x97da (LV\xc5\xbdS).'